লন্ডন বিএনপির এক নেতা বলেছেন, ‘ম্যাডাম লন্ডনে তাঁকে ছাড়া আমরা কর্মসূচি করি কীভাবে?’ তবে তথানুসন্ধানে দেখা গেছে, তার এই বক্তব্য পুরোপুরি সত্য নয়। সাবেক অর্থমন্ত্রী এম সাইফুর রহমানের অষ্টম মৃত্যুবার্ষিকী উপলক্ষে লন্ডন বিএনপি এক স্মরণসভার আয়োজন করেছিল। দুই পক্ষের মারামারি আর হাতাহাতিতে স্মরণসভা পণ্ড হয়ে যায়। লন্ডনে বিএনপির মতবিরোধ অনেক দিনের। যুক্তরাজ্য শাখার সভাপতি এম এ মালেকের সঙ্গে সাধারণ সম্পাদক এম কয়সর আহমেদের বিরোধ রয়েছে। তবে সাধারণ সম্পাদকের সঙ্গে সহ-সভাপতি আক্তার হোসেনের বিরোধ প্রকাশ্যে। বলা হচ্ছে, এই বিরোধের জন্যই বেগম জিয়া প্রকাশ্যে সমাবেশ করছেন না। কিন্তু লন্ডনের একাধিক দায়িত্বশীল সূত্র বলছে, বেগম জিয়া একটা সমাবেশে যোগ দেবেন, যতই কোন্দল থাকুক সেখানে কেউই গোলযোগ করবে না। অতীতেও করেনি। এ প্রসঙ্গে ওই সূত্রগুলো এর আগে লন্ডন সফরে বেগম জিয়ার একাধিক সমাবেশ করার উদাহরন দেয়। তাঁদের মতে, এরচেয়ে বেশি বিরোধ তখন ছিল।